กองกำลังเมืองลา ประกาศกวาดล้างยาเสพติดในพื้นที่ครอบครอง
กองกำลังหยุดยิงเมืองลาNDAAประชุมใหญ่เจ้าหน้าที่ฝ่ายปกครอง ทหาร ตำรวจ มีมติจะเข้มงวดการปราบปรามยาเสพติดในพื้นที่ครอบครอง หลังถูกไทยพาดพิงมีอิทธพลด้านยาเสพติดแทนที่หน่อคำแหล่งข่าวชายแดนจีน–พม่า (รัฐฉาน) รายงานว่า เมื่อวันที่ 11–15 ก.ค. 55 ที่ผ่านมา กองกำลังสัมพันธมิตรชาติประชาธิปไตย หรือ กองกำลังเมืองลา (National Democratic Alliance Army – NDAA)ภายใต้การนำของเจ้าจายลืน มีเขตพื้นที่ครบอครองในฝั่งภาคตะวันออกของรัฐฉาน ได้จัดการประชุมใหญ่ประจำครึ่งปี มีผู้นำฝ่ายการปกครอง ฝ่ายการทหาร และตำรวจ เข้าร่วมกว่า 200 คน มีเจ้าจายลืน เป็นธานการประชุม ในการประชุมมีการรายงานผลการปฏิบัติงานของแต่ละหน่วยแต่ละพื้นที่ในช่วง 6 เดือนที่ผ่านมา ทั้งมีการเสนอแผนการปกครองและการพัฒนา นอกจากนี้ ได้มีมติจะปราบปรามกวาดล้างยาเสพติดในพื้นที่ครอบครองครั้งใหญ่ โดยจะเริ่มปฏิบัติการหลังการประชุมเป็นต้นไปโดยเจ้าหน้าที่ทั้งฝ่ายการปกครอง ทหาร และตำรวจ จะลงพื้นที่ประกาศทุกหมู่บ้าน ทุกตำบล ที่อยู่เขตพื้นที่ครอบครองของNDAAและจะให้ประชาชนทุกหลังคาเรือนลงนามข้อสัญญาไม่เกี่ยวข้องยาเสพติด 5 ข้อ ได้แก่ ไม่ผลิต / ไม่ค้า / ไม่ขนส่ง / ไม่เสพและ ไม่ปลูกฝิ่น หากผู้ใดละเมิดข้อสัญญาจะถูกดำเนินตามกฎระเบียบของNDAAคือ ผู้ค้าจะต้องโทษจำคุกตั้งแต่ 5 ปีขึ้นไป และโทษจะเพิ่งสูงตามจำนวนของกลาง ส่วนผู้เสพจะถูกนำตัวเข้ารับการบำบัดครั้งแรก 6 เดือน หากพบยังเสพอีกจะถูกนำตัวไปบำบัดอีก 1 ปี หลังจากนั้นหากยังไม่เลิกเสพจะไม่อนุญาตให้อยู่ในพื้นที่ของNDAAทั้งนี้ การประกาศปราบปรามยาเสพติดของกองกำลังเมืองลาNDAAมีขึ้นหลังจากเมื่อวันที่ 28 มิถุนายน 2555 พล.ท.ชาญชัยณรงค์ ธนารุณ แม่ทัพภาคที่ 3 เป็นประธานประชุมคณะกรรมการศูนย์อำนวยการพลังแผ่นดินสกัดกั้นยาเสพติดชายแดนภาคเหนือ ที่จังหวัดเชียงใหม่ มีหน่วยงานที่เกี่ยวข้องในพื้นที่จังหวัดแม่ฮ่องสอน เชียงใหม่ และเชียงราย จำนวนกว่า 130 คน เข้าร่วมรายงานผลการปฏิบัติงาน และในที่ประชุมมีการกล่าวถึงขบวนการค้ายาเสพติดในประเทศเพื่อนบ้าน โดยระบุว่า หลังจากหน่อคำ ถูกจับ ได้ปรากฎความเคลื่อนไหวของขบวนการยาเสพติดกลุ่มอิทธิพลใหม่ลำน้ำโขง 3 กลุ่ม คือ กลุ่มหงส์ปัง ของว้ากลุ่มพันธมิตรเมืองลา และกลุ่มนายจ้าวเหว่ย เจ้าของคาสิโนคิงโรมัน ในฝั่งลาว จับมือแผ่อิทธิพลลงสู่พื้นที่ประเทศลาวและสามเหลี่ยมทองคำด้านเจ้าหน้าที่ระดับสูงของNDAAเปิดเผยกับแหล่งข่าวว่า การประกาศปราบปรามยาเสพติดของNDAAครั้งนี้ ไม่ได้เป็นผลมาจากทางการไทยกล่าวหากลุ่มพันธมิตรเมืองลา เกี่ยวข้องยาเสพติดแต่อย่างใด ซึ่งการปราบยาเสพติดทางNDAAได้ให้ความสำคัญดำเนินมาอย่างต่อเนื่องนับตั้งแต่NDAAประกาศเป็นเขตพื้นที่ปลอดยาเสพติดเมื่อปี 2540 ยาเสพติดเป็นพิษภัยต่อสังคม หากไม่ปราบปรามจะทำให้เยาวชนที่จะก้าวขึ้นมาเป็นผู้ใหญ่ในอนาคตเสียคน นอกจากนี้ หากในพื้นที่มียาเสพติดจะทำให้ภาพลักษณ์และชื่อเสียงของกลุ่มNDAAไม่ดีด้วยกองกำลังเมืองลาNDAAเป็นอดีตแนวร่วมพรรคคอมมิวนิสต์พม่าCPB – (Communist Party of Burma)หลังแยกตัวจากCPBในปี 2532 ได้เจรจาหยุดยิงกับรัฐบาลทหารพม่าในปีเดียวกัน และได้รับสิทธิ์ครอบครองพื้นที่ในภาคตะวันออกของรัฐฉานติดกับชายแดนจีน เรียกเขตปกครองพิเศษที่ 4 ในอดีตเมืองลา ถูกขนานนามเป็นศูนย์กลางคาสิโน เป็นแหล่งยาเสพติด หลังจากเจ้าจายลืน ผู้นำNDAAปราบปรามและประกาศให้พื้นที่ครอบครองเป็นเขตปลอดยาเสพติดตั้งแต่ปี 2540 และหันไปพึ่งรายได้จากการท่องเที่ยว การปลุกยางพารา เก็บภาษีท่าเรือสบหลวย ขุดเมืองแร่ รวมถึงให้จีนเช่าพื้นที่ทำการเกษตร ทำให้ชื่อเสียงเมืองลาดีขึ้น กระทั่งในปี 2543 เจ้าจายลืน ได้ถูกลบชื่อออกจากบัญชีดำของสหรัฐฯ
กองกำลังหยุดยิงเมืองลาNDAAประชุมใหญ่เจ้าหน้าที่ฝ่ายปกครอง ทหาร ตำรวจ มีมติจะเข้มงวดการปราบปรามยาเสพติดในพื้นที่ครอบครอง หลังถูกไทยพาดพิงมีอิทธพลด้านยาเสพติดแทนที่หน่อคำ แหล่งข่าวชายแดนจีน–พม่า
กลุ่มหยุดยิงเมืองลา,การปราบปรามยาเสพติด,พม่า,ยาเสพติด,รัฐฉาน,เมืองลา